Sargon II
Hi Sargon II o kundi man Sargón II (Asiryahanon Šarru-ukīn (LUGAL-GI.NA 𒈗𒄀𒈾); Aramaic סרגן;[1] nga naghadi han 722–705 UC) usa nga Asiryahanon nga hadi.
Anak hiya ni Tiglatpiliser III, ngan inmabot hiyá ha poder hin uruurhe nga bahin ha kinabuhi, posible ha pag-agaw han trono tikang han iya magurang nga bugto nga hi Salmanaser V. Ginpirde ni Sargon II in mga rebelyon, ginlupig an Ginhadi-an han Israel, ngan, han 710 UC, naglupig han Ginhadi-an han Babilonya, nga diin nahibalik paghiusa han Asirya han ka-ribal hini ha salatan, an Babilonya.
An Neo-Asiryahanonn nga pagluwas han ngaran bangin /sargi:n(u)/ or /sarga:n(u)/; an kasurat nga Sargon nahibase han porma ha Bibliya han ngaran (סרגון), nga ginsumat ha Isaias 20:1.[2] An ihap hin paghadi yana-na-nga-adlaw, nga ginbutang basi pansayod tikang han Kahadto nga Asiryahanon nga hadi nga hi Sargon I ngan an haruhadto pa nga Akkadian nga hadi nga hi Sargon nga Magurang.
Mga pinambasaran[igliwat | Igliwat an wikitext]
- ↑ Mga reperensya kan Sargon II kasaragan logograpiko an pagkasurat, sugad han LUGAL-GI.NA o kundi man LUGAL-GIN, pero mga panalagsaon ponetiko nga pagsurat ha ú-kin baga hin naghahatag hin suporta han kahimo nga Šarru-ukīn imbes nga Šarru-kēn(u) (nahibase hin uusa nga pagsurat nga -ke-e-nu nga nabilngan ha Khorsabad). An ngaran han Kahadto nga Asiryahanon nga hadi nga hi Sargon I ginsusurat nga LUGAL-ke-en o kundi man LUGAL-ki-in ha mga talaan hin mga hadi. Dugang han porma ha Bibliya nga (סרגון), an Hebreo nga pagsurat nga סרגן nabilngan hin ginsurat ha Khorsabad, nga diin baga hin nangangahulogan nga an ngaran han panahon nga Neo-Asiryahanon bangin ginluluwás nga Sar(ru)gīn, nga an pagluwás na representa hin regular nga pagdukwag ha Neo-Asiryahanon. Eckart Frahm, "Observations on the Name and Age of Sargon II and on Some Patterns of Assyrian Royal Onomastics", NABU 2005.2, 46–50.
- ↑ 5623. Sargon, Strong's Concordance.
jav_Latn war_Latn war_Latn war_Latn war_Latn war_Latn tpi_Latn